kardosdrur/scandi-wiki huggingface dataset:
2. division i ishockey 1983-84

2. division i ishockey 1983-84 var den 24. sæson i 2. division i ishockey. Turneringen blev arrangeret af Dansk Ishockey Union og havde deltagelse af seks hold, der spillede en firdobbelt-turnering alle-mod-alle, hvilket gav 20 kampe til hvert hold. Derefter gik de fire bedste hold videre til slutspillet med semifinaler, bronzekamp og finale i bedst af tre kampe, hvor holdene spillede om én oprykningsplads til 1. division.

Turneringen (og oprykningspladsen) blev vundet af Frederikshavn IK, som i finalen besejrede Herning IK med 2-1 i kampe.

Efterfølgende vedtog Dansk Ishockey Union at den efterfølgende sæson i 1. division skulle være en ren tilmeldingsturnering med åben tilmeldig for alle klubber. Fem af de seks hold i 2. division valgte at udnytte denne mulighed – kun Hvidovre IK tilmeldte sig ikke 1. division i ishockey 1984-85.

Resultater og stillinger

Grundspil 

De seks hold spillede en firdobbelt-turnering alle-mod-alle, hvilket gav 28 kampe til hvert hold.

Slutspil 

Slutspillet om oprykning havde deltagelse af de fire bedst placerede hold i grundspillet: nedrykkerne Frederikshavn IK, Herning IK, Gladsaxe SF og IK Skovbakken. De fire hold blev parret i to semifinaler, således at vinderen af grundspillet, Frederikshavn IK i den ene spillede mod grundspillets nr. 4, IK Skovbakken, mens nr. 2 og 3, Herning IK og Gladsaxe SF mødtes i den anden. Begge semifinaler blev spillet bedst af tre kampe, og vinderne af de to semifinaler gik videre til oprykningsfinalen, der ligeledes blev spillet bedst af tre kampe.

Resultatet af slutspillet blev, at Frederikshavn IK i finalen besejrede Herning IK med 2-1 i kampe.

Semifinaler 

Semifinalerne blev afgjort bedst af tre kampe, og de to vindere gik videre til oprykningsfinalen.

Finale 

Oprykningsfinalen havde deltagelse af de to vindere af semifinalerne og blev spillet bedst af tre kampe.

Kilder / eksterne henvisninger 
 Politiken, 20. februar - 12. marts 1984

Noter 

1983-84
Ishockey i 1983
Ishockey i 1984
Ultima online

Ultima Online (UO) er et grafisk MMORPG, udgivet den 24. september 1997 af Origin Systems. Det var medvirkende til udviklingen af genren, og kører stadig i dag. Ultima Online er af mange betegnet som det første MMO. Spillet spilles online, i en fantasy 'setting' der ligner de andre Ultima spil fra Ultima serien.

Succesen med Ultima Online åbnede døren til oprettelse af mange nye MassiveMultiplayerOnline (MMO) spil. Ultima Online er et fantasy rollespil spil i Ultima universet. Det kræver en online-forbindelse og spilles af tusindvis af samtidige brugere, der alle betaler et månedligt abonnement gebyr. Spillet indeholder forskellige spilservere, også kendt som shards. Det er kendt for sit omfattende player versus player kampsystem. For at opretholde orden i online community'et, er der spil Masters som løse tvister spillerne imellem og retter fejl i spillet.
Siden dets udgivelse, har det tilføjet otte udvidelsespakker, en booster pack, og snesevis af gratis indhold opdateringer. Frigivelsen af Ultima Online: Kingdom Reborn i 2007 bragte en ny spilmotor med en nyere visuel oplevelse.

Ultima Online var "Det første MMORPG at nå 100.000 abonnent base, der langt overstiger det, som ethvert spil havde før det." Abonnentnumrene toppede på omkring 250.000 i juli 2003, og i 2008 lå UO på omkring 100.000 abonnenter. I april 2008 holdt Ultima Online en markedsandel på under 0,6% af massivt multiplayer online spil abonnementer. 

Det blev annonceret den 06 Februar de 2014, at udviklingen af spillet vil blive overført fra Mythic til det nyligt lavet studie (Broadsword), som vil overtage al fremtidig udvikling af spillet.

Computerspil
Treviso

Treviso er en by i Veneto i Italien, med omkring  indbyggere, ca. 30 km nord for Venezia. Byen er administrativt centrum for provinsen Treviso. Byen er hjemsted for de italienske virksomheder Benetton, Pinarello og De'Longhi.

Treviso ligger hvor floderne Sile og Botteniga løber sammen og ca. 15 km syd-vest for Piave.

Eksterne henvisninger 

 Kommunens offisielle side
Lagtingets kontroludvalg

Lagtingets kontroludvalg (færøsk: Løgtingsins landsstýrismálanevnd dvs. "Lagtingets landsstyresagsudvalg") er det fagudvalg, der behandler sager relateret til kontrol med Færøernes Landsstyre samt konstitutionelle spørgsmål i Lagtinget på Færøerne. Kontroludvalget består af tre medlemmer.

Medlemmer 

Medlemmer i perioden 2015–2019:
Bárður Kass Nielsen (Nýtt Sjálvstýri), formand
Annita á Fríðriksmørk (Tjóðveldi)
Magnus Rasmussen (Sambandsflokkurin)

Medlemmer i perioden 2011–2015:
Sirið Stenberg (Tjóðveldi), formand
Joen Magnus Rasmussen  (Fólkaflokkurin), næstformand
Rósa Samuelsen  (Sambandsflokkurin)

Vicemedlemmer i perioden 2011–2015:
Elsebeth Mercedis Gunnleygsdóttur (Fólkaflokkurin),
Eivin Jacobsen (Sambandsflokkurin)
Høgni Hoydal (Tjóðveldi)

Medlemmer i perioden 2008–2011:
Jaspur Vang (SB), formand
Annita á Fríðriksmørk (T), næstformand
Andrias Petersen (JF)

Formænd 
1990–1994 Vilhelm Johannesen (JF)
1994–1995 Finnbogi Arge (SB)
1995–1998 Finnbogi Arge (Uafh.)
1998–2002 Edmund Joensen (SB)
2002–2004 Heini O. Heinesen (T)
2004–2008 Kári P. Højgaard (SF)
2008–2011 Jaspur Vang (SB)
2011–2015 Sirið Stenberg (T)
2015–2019 Bárður Kass Nielsen (SF)

Referencer 

Kontroludvalg
Frank Lantz

Frank Lantz (født den 19. september 1967 i København) er en dansk kok, kogebogsforfatter, event cater, iværksætter og forretningsmand. 

Lantz blev kendt i den bredere offentlighed, da han i 1994 købte restauranten Krogs Fiskerestaurant. Siden har Lantz drevet flere restauranter, heriblandt Café Lars Nørgaard på Statens Museum for Kunst og Marketenderiet. Lantz har desuden cateret for Det Danske Kongehus og EPCAS (European Party Caterer Assosiation). Flere notable kokke er blevet udlært fra Lantz' restauranter. 

Lantz har været med til at stifte virksomhederne Bake Off Group og By Lantz. Lantz har været en aktiv aktør i skabelsen af den ny nordiske madkultur.

Karriere  
I 1990 fik Lantz sit svendebrev som kok hos Jan Pedersen på La Cocotte. I 1994 købte han Krogs Fiskerestaurant. Lantz har ejet og drevet flere andre restauranter gennem tiden, herunder Fiskekælderen Den Gyldne Fortun, Café Lars Nørgaard på Statens Museum for Kunst, Restaurant Equinox, Frederiks Haver, Italian By Lantz og Marketenderiet.
 
I 1998 var Frank Lantz faglig konsulent for den danske udgave af den trestjernede Michelinrestaurant Troisgros' kogebog ved navn TroisgrosEt køkken gennem tre generationer.

I 2007 åbnede Lantz delikatesseforretningen Taste Please på Rådhuspladsen. Butikkens overvejende egenproducerede og økologiske varer var pakket i biologisk nedbrydelig emballage. Butikken vandt Dagbladet Børsens Fødevarepris i kategorien "Årets delikatesseforretning" samme år. 

Da 7-Eleven ville sælge sundere fastfood var det Lantz der stod for udviklingen og produktion af maden.

I 2012 var Frank Lantz vært ved EPCAs internationale kongres i København.

Privatliv 
Lantz har tre børn fra et tidligere ægteskab.

Hæder 
 1997E. J. Fondens Æresdiplom.   
 1997Wine Spectator – Best of Award of Excellence. 
 2000Kokke i de europæiske fællesskaber – Eurotoques  
 2001Den danske Spiseguide – Årets Bedste Vinkort.  
 2002Wine Spectator – Best of Award of Excellence. 
 2003Les Clefs d’Or – Diplôme d’Honneur. 
 2007Børsens Fødevarepris – Året Delikatesseforretning for Taste Please

Bibliografi 
 1995Fiskefornøjelser fra de danske vande

Referencer 

Kokke fra Danmark
Leeraner Miniaturland

Leeraner Miniaturland er en 1.100 m² stor modeljernbaneudstilling med tilhørende udendørsområder beliggende i den vestlige del af byen Leer i Ostfriesland i Tyskland. Anlægget blev åbnet for offentligheden 25. juni 2011.

Historie 
Modeljernbaneanlægget var oprindeligt på 600 m², der blev anbragt i en til formålet bygget 1.200 m² stor hal. Siden foråret 2015 arbejdes der på at udvide anlægget i en ny bygning. Den første etape med scener fra Bad Zwischenahn und Oldenburg åbnede 1. september 2016. Ifølge byudviklingsudvalget i Leer skal Leeraner Miniaturland udvikle sig til at blive verdens største miniatureland. Pr. 2017 er Leeraner Miniaturland Tysklands næststørste modeljernbaneanlæg efter Miniatur Wunderland i Hamburg.

I august 2017 blev det offentliggjort, at Leeraner Miniaturland overtog modeljernbaneanlægget fra Loxx, der lukkede med udgangen af måneden. Anlægget der med 800 m² var verdens tredje største havde til huse i indkøbscentret Alexa i Berlin og gengav en række seværdigheder og markante steder fra den tyske hovedstad. Det omfattede ca. 1.000 bygninger og 200 tog. Flytningen fra Berlin til Leer og genopbygningen af anlægget forventes afsluttet i foråret 2018.

Udstilling 
Modeljernbaneanlægget er i skala H0 (størrelsesforhold 1:87). Den første del fra 2011 er opbygget med huse, veje, jernbaner og floder med forbilleder fra området afgrænset af de østfrisiske øer Borkum og Norderney, byen Papenburg og fæstningen Bourtange. De forskellige ting er placeret nogenlunde geografisk korrekt, idet de mellemliggende områder dog stort set undladt. Der er placeret omkring 5.000 bygninger og seværdigheder, 15.000 træer og buske, 5.000 biler, 250 skibe og over 70.000 figurer på denne del af anlægget. Trafikken varetages af omkring 300 tog foruden enkelte kørende biler. I lighed med flere andre store udstillingsanlæg er der desuden en dag/nat-simulation med skumring og nat, hvor anlægget oplyses af de lys, der er indbygget i husene.

1. september 2016 åbnedes den første etape af en udvidelse med Oldenburg og Bad Zwischenahn. Når udvidelsen er færdig vil der desuden være områder fra Wilhelmshaven over Harlingerland til Cloppenburg.

Udenfor åbnedes i juni 2013 en havebane i størrelsesforholdet 1:22. Banen har en samlet længde på ca. 1 km og er lavet, så de besøgende selv kan styre driften med forskellige lokomotiver og stilling af sporskifter. Banen er omgivet af bygninger med forbilleder fra Ostfriesland.

Indendørs findes siden 2013 en udstilling af modelbiler, af hvilke der ifølge Leeraner Miniaturland selv er over 2.000 af i forskellige størrelsesforhold.

Besøgstal 
Fra juni til december 2011 blev Leeraner Miniaturland besøgt af 38.880 personer, svarende til 216 personer i snit pr. åbningsdag. Det bemærkedes at 63 % af de besøgende boede mere end 50 km fra Leer. Et år efter åbningen var man nået op på 62.000 besøgende, og i marts 2013 havde man rundet de 100.000. I 2015 var der 64.000 besøgende og i 2016 ca. 72.500.

Eksterne henvisninger 

 Leeraner Miniaturland

Noter 

Seværdigheder i Tyskland
Modeljernbane
Modellbahnland Erzgebirge

Modellbahnland Erzgebirge er en modeljernbaneudstilling, der blev åbnet 1. december 2001 i Schönfeld i Sachsen.

Ideen til anlægget opstod i slutningen af 1990'erne og gik på, at det skulle have fokus på området Erzgebirge. Ved åbningen i december 2001 var kun spor og underbygning klar, men tanken var at folk kunne følge den videre opbygning med landskab ved gennem flere besøg at kunne se forskellen fra gang til gang.

Anlægget er på ca. 770 m² og er dermed Europas største modeljernbaneanlæg i spor 1 (størrelsesforhold 1:32). Der er ca. 660 m spor, der befares af 30 tog og rangerlokomotiver. Sammen med de ca. 450 bygninger giver de et indtryk af jernbanerne i den tidligere Landkreis Annaberg i tiden omkring 1980. Nærmere betegnet har man valgt at gengive de normalsporede jernbaner Wolkenstein – Bärenstein (Zschopautalbahn) og Königswalde – Annaberg-Buchholz ob Bf samt de smalsporede jernbaner Cranzahl – Kurort Oberwiesenthal (Fichtelbergbahn), Wolkenstein – Jöhstadt (Preßnitztalbahn) og fra Schönfeld-Wiesa til den stedlige papirfabrik.

Eksterne henvisninger 
 Modellbahnland Erzgebirge

Seværdigheder i Tyskland
Modeljernbane
Rósa Samuelsen

Rósa Samuelsen (født Simonsen, 22. december 1959 i Tórshavn) er en færøsk bankfuldmægtig og politiker (Sambandsflokkurin).

Hun var medlem af kommunestyret i Sandavágur 1999–2008, herunder borgmester 2001–08. Den 1. januar 2009 blev kommunen slået sammen med Miðvágs kommuna til Vága kommuna. Fra 1. januar 2013 er Samuelsen borgmester i Vága kommuna. Hun har også haft flere andre kommunalpolitiske tillidshverv, deriblandt formand i Føroya Kommunufelag 2004–08.

Samuelsen har været valgt til Lagtinget fra 2008–15 og var formand i Lagtingets velfærdsudvalg siden 2011–15. I årene 2008–11 var hun socialminister i Kaj Leo Johannesens første regering, og Marjus Dam mødte i hendes sted på Lagtinget.

Kilder 

Politikere fra Sambandsflokkurin
Lagtingsmedlemmer fra Færøerne
Personer fra Vågø
Borgmestre fra Færøerne
Swiss Vapeur Parc

Swiss Vapeur Parc er en udendørs modeljernbane til minitog ved Genfersøen i Le Bouveret i Valais i Schweiz.

På banen kører der tog i størrelsesforholdet 1:4 på sporvidderne 5 og 7 1/4 tommer. Dertil kommer en tandhjulsbane og på en sø sejlende modeller af dampskibe. Indimellem er der modeller af schweiziske seværdigheder og bygninger så som Café de la Treille, slottet Château d’Aigle fra Aigle, kirken i Saanen, Kuklos, Plein Roc og savværket i Nax.

Baggrunden for banen er Club Vapeur Aigle, der blev grundlagt 30. oktober 1979 med 22 medlemmer, og som siden udviklede sig til Club des amis du Swiss Vapeur Parc (ca. 40 medlemmer i 2005). Ved åbningen af banen i 1989 omfattede den ca. 1.000 m spor på en 10.000 m² stort område. Til at begynde med var der 60.000 årlige besøgende, et tal der i 2000 var vokset til 160.000. Banen selv var vokset til 1.500 m i 2006 foruden 500 m opstillings- og depotspor fordelt på et i mellemtiden 17.000 m² stort område. Antallet af tog er ligeledes vokset. Ved starten havde man kun et, der kørte på benzin, og et der kørte med damp, men i 2007 var man nået op på seks drevet af benzin og ni af damp.

Hvert år en uge i juni er banen vært for Festival international de la vapeur, der tiltrækker venner af damplokomotiver fra hele Europa.

Eksterne henvisninger 

 Swiss Vapeur Parc

Seværdigheder
Modeljernbane
Valais
Bygninger, konstruktioner og anlæg i Schweiz
MDM

MDM, akronymet kan have flere betydninger:
 Morten Dybdal Møller – dansk musikproducer
 Master Data Management - virksomhedsstrategi og -teknologi
 Masters Diploma in Management på dansk Erhvervsøkonom MDM
Maria Clementina af Østrig (1777-1801)

Maria Clementina (24. april 1777–15. november 1801) var en østrigsk ærkehertuginde, der var kronprinsesse af Napoli og Sicilien fra 1797 til 1801. Hun var datter af den tysk-romerske kejser Leopold 2. og gift med Frans, Hertug af Calabrien (den senere kong Frans 1. af Begge Sicilier).

Se også 

 Kongeriget Napoli
 Kongeriget Sicilien

Huset Habsburg-Lothringen
Personer fra Firenze
Ærkehertuginder af Østrig
About.com

About.com, også kendt som The About Group (tidl. About Inc.) er et Internet baseret netværk af indhold, f.eks artikler og videoer, udgivet deres forskellige emnesider (topics), som der er nær 1000 af . 

I marts 2014 blev der registreret 61.428.000 unikke bruger på siden af comScore, som gjorde siden til den 16. mest besøgte side den måned .

Eksterne henvisninger og kilder

Fodnoter

Nettidsskrifter
Jeppe Madsen Ohlsen

Jeppe Madsen Ohlsen (født 18. maj 1891 i Christiansfeld, død 7. juni 1948 i Sejs, begravet på Linå Kirkegård) var en dansk autodidakt maler.
 
Hans forældre var skræddermester, senere missionær Claus Friederich Ohlsen (1864-1920) og Christine Jensine Jensen (1870-1946). 30. maj 1928 blev han gift i Maribo med Emmy Astrid Andersen, født 9. januar 1904 i Toreby. Ægteskabet blev opløst i 1942.

Ohlsen var først i lære som barber, men blev udlært som bygningsmaler i 1910. 1910-16 var han elev hos Halvdan Larsen og Christian Krohg i Norge samt på Frede Aamodts malerskole i København. Fra 1928 kunne han så småt leve af sin kunst. Han boede i Hornstrup ved Vejle 1928-31, i fødebyen Christiansfeld 1931-38, i Snoghøj 1938-42 og i Sejs 1942-48.

I Christiansfeld-tiden skildrede han byens religiøse liv i en særpræget magisk realisme. Han interesserede sig især for menighedens ritualer i forbindelse med døden: ligtoget og bisættelsen på den særegne kirkegård Gudsageren. Personerne forekommer umiddelbart statiske, men kunstneren suggererer en uendeligt langsom bevægelse, så tiden er indstillet langtids mod evighed.

I Snoghøj og Sejs behandles det åbne landskab og nærstudiet af opstillingen. I disse perioder har landskabet og opstillingen efterladenskaber af hhv. Christiansfeldtidens magiske realisme og symbolske mysticisme.

Den største samling af hans billeder findes på Sønderjyllands Kunstmuseum i Tønder. Desuden er han repræsenteret bl.a. på Museet på Sønderborg Slot og Brødremenighedens Museum i Christiansfeld. Der er ikke lavet nogen værkfortegnelse af hans værker, men tæller omkring 300 malerier.

Eksterne henvisninger 
 Jeppe Madsen-Ohlsen på Kunstindeks Danmark/Weilbachs Kunstnerleksikon,  Kulturarv.dk
 Jeppe Madsen Ohlsen i Dansk Biografisk Leksikon på lex.dk. Af Bent Irve
 Jeppe Madsen-Ohlsen i Den Store Danske på lex.dk. Af Peter Kühn-Nielsen

Referencer 

Malere fra Danmark
Danskere i 1900-tallet
Personer fra Christiansfeld
Københavneri

Københavneri, eller Kjøffenhavneri er et slangudtryk for et forhold eller tilstand der er karakteristisk for København (Københavnere).

Ord og vendinger
Erik Glippings jagthus

Erik Glippings jagthus eller Erik Glippings jagthytte er en ruin af et hus på omkring 11 x 7 m, som blev bygget omkring år 1200. Ruinen ligger i landsbyen Grønbæk i Midtjylland syd for Tange Sø. og nordøst for Alling Sø men østnordøst for Hinge Sø.

Bygningen har været brugt af kongen på jagter, da den ligger naturligt mellem Skanderborg Slot og Viborg, hvor der også var et slot. Den er opkaldt efter Erik Klipping, der regerede fra 1259 til 1286, og som efter sigende skulle have overnattet i huset natten inden han blev myrdet Finderup lade.

Den blev fredet i 1907 ved en frivillig fredning, og ved en ændring i naturfredningsloven i 1937 blev alle fortidsminder fredet.
Der er parkeringsplads og offentlig adgang til ruinen.

Beskrivelse 
Ruinen er rektangulær, og de indvendige mål er 10,6 x 6,4 m. Murresterne er omkring 1 m høje og opført i natursten, og der findes rester af kalkmørtel. Ruinen omfatter kun kælderen fra huset, som antages at have været opført i bindingsværk.

Der er fundet munkesten i området, men middelalderens huse var ofte enten bulhuse eller opført i bindingsværk, da munkesten var dyre at fremstille. Alle andre bygningsmaterialer end naturstenene er forsvundet, og hvis der har været munkesten, er de givetvis blevet brugt i byggerier andetsteds. Murene er omkring 0,7 m tykke.

Mod den sydvestlige ende er spor efter en indgangsdør, idet der mangler et stykke af muren.

Undersøgelser 
Ruinen er blevet undersøgt to gange; første gang af Nationalmuseet i 1880 og anden gang af Skov- og Naturstyrelsen i 1981. Ved den første undersøgelse fandt man ingen genstande, men der blev fundet knogler fra et vildsvin. Ruinen blev opmålt, og det blev konstateret, at der var en del munkesten på området. Der blev også registreret kalkmørtel i den tilbageværende mur.
Den anden undersøgelse viste at den kalkmørtel, som var blevet noteret ved første undersøgelse, næsten var væk. De indvendige mål blev bestemt til 10,6 x 6,4 m.

Referencer 

Bygninger, konstruktioner og anlæg fra middelalderen i Danmark
Ruiner i Danmark
Bygninger, konstruktioner og anlæg i Silkeborg Kommune
Alfhausen

Alfhausen er en kommune med knap 3.800 indbyggere (2013), beliggende i, og en del af Samtgemeinde Bersenbrück, i den
nordlige del af Landkreis Osnabrück, i den tyske delstat Niedersachsen.

Geografi 
Alfhausen ligger omkring 27 km (luftlinje) nord for Osnabrück mellem de sydøstlige udløbere af Ankumer Höhe mod vest, og Alfsee mod sydøst. Floden Hase løber gennem kommunen.

Inddeling 
I kommunen ligger landsbyerne Alfhausen, Heeke, Thiene og Wallen.

Nabokommuner 
Alfhausen grænser til (med uret fra nord):
Bersenbrück, Rieste, Bramsche og Ankum.

Eksterne kilder/henvisninger 

 Byens websted

Kommuner i Niedersachsen
Kristin Michelsen

Kristin Michelsen (30. juli 1956 i Froðba) er en færøsk politiker (Javnaðarflokkurin) og (Sjálvstýri).

Han var ansat i Sjóvinnubankin 1973–1978, snedker 1978–1984, reservepolitibetjent 1981–2003 og fuldmægtig hos sysselmanden i Suðuroy 1984–2003.

Politisk karriere 
Han har været borgmester i Tvøroyrar kommuna siden 2003 og indvalgt til Lagtinget fra 2011 til 2022. I 2008 blev han vraget som kandidat til Lagtinget på grund af kønskvotering, og lektor i statskundskab Gestur Hovgaard mente, at dette bidrog til partiets dårlige resultat i Javnaðarflokkurins højborg Suðuroy. Fra 2011 til 2015 var han næstformand for Lagtingets retsudvalg. Ved lagtingsvalget 2015 blev han genvalgt med 302 stemmer. Han blev valgt til formand for Lagtingets retsudvalg.

Han blev i januar 2019 ekskluderet af Javnaðarflokkurin. Han blev ved lagtingsvalget 2019 valgt ind for Sjálvstýri, som partiets eneste lagtingsmand. Ved lagtingsvalget 2022 stillede han igen op for Sjálvstýri, men partiet fik kun 2,7% af stemmerne og kom derved under spærregrænsen og fik ikke nogen repræsentation i Lagtinget.

Lagtingsudvalg 
 2015- Formand for Lagtingets retsudvalg
 2011-2015 Næstformand for Lagtingets retsudvalg

Familie 
Han er søn af Vilborg og Mikkjal Michelsen og barnebarn af digteren Poul F. Joensen. Han er gift med Joan N. Michelsen fra Hvalba, de har en datter sammen.

Referencer 

Lagtingsmedlemmer fra Færøerne
Personer fra Tvøroyri
Politikere fra Javnaðarflokkurin
Borgmestre fra Færøerne
Abenomics

Abenomics (Abe + economics i analogi til reaganomics) er et slagord, portmanteau for den japanske premierminister Shinzo Abes økonomiske reformpolitik fra januar 2013.

Målet er at bryde den langvarige deflation i Japan samt at øge væksten i BNP som i årtier har ligget under det strukturelle niveau.

Abenomics bygger på tre søjler:
 Let adgang til penge/kapital ved en lempelig finans- og pengepolitik 
 Et kreditfinansieret konjunkturprogram 
 Reformer og dereguleringer 
Dette skulle ske via en depreciering af den Japanske Yen for at øge konkurrenceevnen på eksportmarkeder, samt ved stimulere økonomien for at undgå en at havne i en likviditetsfælde.

Se også
 Kvantitativ lempelse

Eksterne henvisninger
 "Abenomics", definition fra Financial Times Lexicon, Lexicon.ft.com 

Japans økonomi
Ankum

Ankum er en kommune med godt 7.200 indbyggere (2013), beliggende i, og en del af Samtgemeinde Bersenbrück, i den
nordlige del af Landkreis Osnabrück, i den tyske delstat Niedersachsen.

Geografi 
Ankum ligger omkring 35 km nord for Osnabrück i et skovklædt bakkelandskab (Ankumer Höhe) i Naturpark Nördlicher Teutoburger Wald-Wiehengebirge.

Eksterne kilder/henvisninger 

 Byens websted

Kommuner i Niedersachsen
Frederick John Robinson, 1. viscount Goderich

Frederick John Robinson, 1. jarl af Ripon PC (1. november 1782–28. januar 1859) almindeligt kendt som Lord Goderich, var en britisk statsmand. Han var søn af  Thomas Robinson, 2. baron Grantham og far til George Robinson, 1. markis af Ripon. 

Robinson tilsluttede sig Tory-partiet, og han var premierminister fra august 1827 til januar 1828. 

I 1818 var Robinson var Storbritanniens forhandler (sammen med Henry Goulburn) i den Anglo- Amerikanske traktat. Robinson var bestyrelsesformand i Det britiske Ostindiske kompagni i 1843-1846.

Eksterne henvisninger 
 

Premierministre fra Storbritannien
Finansministre fra Storbritannien
Handelsministre fra Storbritannien
Ledere af Overhuset
Lords Keeper of the Privy Seal